அஹ்ஸாப் போரில் இறைவன் மறைவான காரணிகளைக் கொண்டு முஸ்லிம்களுக்கு உதவி புரிந்திருக்கிறான். இதனைக் கண்ட முஸ்லிம்களே ஆச்சரியமடைந்தார்கள். எதிரிகள் மேலோங்கியிருந்த – முஸ்லிம்களைச் சுற்றி வளைத்துக் கொண்ட நாட்களில் ஒருநாள் இரவு வேளையில், ஹஸ்ரத் நபி (ஸல்) அவர்கள் ‘யாராவது இறக்கிறார்களா?’ என வினவினார்கள், நான் இருக்கிறேன் என ஒரு நபித்தோழர் பதில் கூறினார். ஹஸ்ரத் நபி (ஸல்) அவர்கள் கூறினார்கள், நீர் அல்ல; பின்னர் சற்று நேரத்திற்குப் பிறகு கூப்பிட்டார்கள். நான் இருக்கிறேன் ஹுஸூர் என அந்த சஹாபி பதில் கூற, நீர் அல்ல; வேறு யாராவது இருக்கிறாரா என்று நபி (ஸல்) அவர்கள் கேட்டார்கள். பிறகு சிறிது நேரம் மௌனமாக இருந்து பின்னர் யாராவது இருக்கிறாரா? எனக் கேட்டார்கள். அப்போதும் அதே நபித் தோழர் பதில் கூறினார். அப்போது ஹஸ்ரத் நபி (ஸல்) அவர்கள், எதிரிகள் விரட்டியடிக்கப்பட்டார்கள் என இறைவன் எனக்கு அறிவித்துள்ளான். அவர்களின் நிலைமை என்ன என்று நீங்கள் சென்று பாருங்கள் எனக் கூறினார்கள். அந்த நபித்தோழர் சென்று பார்த்த போது போர்க்களம் வெற்றிடமாகக் கிடந்ததையும், பகைவர்கள் வெருண்டோடி விட்டதையும் கண்டார்கள். சில நபித் தோழர்கள் நாங்கள் அந்த நேரத்தில் விழித்துக் கொண்டுதானிருந்தோம்; எனினும் கடும் குளிர் காரணமாக பேச முடியாமல் இருந்தோம் என்று கூறுகிறார்கள்.